cheap teeth whitening in Worcester Massachusetts
dental veneers price in Kennewick Washington
tooth veneers cost in 84321
porcelin veneers 91710
brite smile in 95103
affordable dental Bloomfield 07003 Belegging groot inspuiting | News24
Belegging groot inspuiting
DIE Diamantstad het verlede Woensdag (22/09) voornemende Chinese beleggers verwelkom terwyl ’n samewerkingsooreenkoms vir ’n nuwe juweelvervaardigings­aanleg onderteken is.
Dié aanleg, wat verskillende rolle sal vervul, gaan in twee stede in twee lande, Kimberley en Chenzhou, gebou word.
Dié Sino-Afrika-juweelooreenkoms is Woensdag deur die Sol Plaatje-munisipaliteit, die Chenzhou-munisipaliteit in China en South-Africa Fit Technology aangekondig.
Dié belegging behels ’n geldelike inspuiting van sowat R6 miljard.
Verskeie amptenare en sakemanne van die Diamantstad, asook Chinese sakemanne, het die plegtigheid in die raadsaal bygewoon.
David Molusi, uitvoerende burgemeester van die Sol Plaatje-munisipaliteit, Hon Li Ping, uitvoerende adjunkburgemeester van die Chenzhou-munisipaliteit in China, en Wu Shao Kang van South Africa Fit Technology het die ooreenkoms onderteken.
Die aanlegte sal in nywerheidsones in Kimberley en Chenzhou gebou word. Dit sal uit verskillende ondernemings bestaan wat juwele sal vervaardig, vertoon en verkoop. Ander ondernemings en woongebiede sal mettertyd om die sones ontwikkel word.
Luidens die ooreenkoms moet die Chinese ontwikkelaars eers die aanleg in Chenzhou bou, waarna die Chinese regering hulle sal vergoed. Die ontwikkeling behels infrastruktuur in China soos paaie, watertoevoernetwerke, elektrisiteits-netwerke, parke, en so meer.
Die Sol Plaatje-munisipaliteit sal die beleggers ondersteun deur rou en halfverwerkte mineraleprodukte in die Kimberley-gebied te vind.
Die munisipaliteit sal voorts eiendom vir die aanleg identifiseer en ondersteuning en aansporingsvoordele aan voornemende beleggers bied.
South Africa Fit Technology sal binne drie maande sowat R40 miljoen vir die aanleg beskikbaar stel. Nog geld sal mettertyd beskikbaar gestel word namate die ontwikkeling vorder. Geld sal ook beskikbaar gestel word om die juweelvervaardigingsbedryf in die Kimberley-gebied te ontwikkel en bemark.
Sou die twee munisipaliteite ná twee jaar ’n omset van sowat R2 miljard behaal en sowat 200 ondernemings in dié nywerheid betrek, sal South Africa Fit Technology ’n bonus van R40 miljoen aan die munisipaliteite betaal.
Die Chenzhou-munisipaliteit sal die Sol Plaatje-munisipaliteit bystaan om sowat 100 jong mense op te lei om juwele te maak.
Die formele kontrak sal voor die einde van Desember bekragtig word